Peamiseks meetodiks meie eesmärkide saavutamisel on õppekavasse sobiv asendustund (töötuba) põhi- või keskkoolis. Vastavalt erialale moodustatud doktorantide paarid võtavad ühendust oma valitud kooli vastava aine õpetajaga ja lepivad kokku sobiva aja tunni andmiseks. Põhjalikult ettevalmistatud aktiivne ja huvitav tund hõlmab teoreetilist ja praktilist osa. Suurt rõhku pannakse just kõrgekvaliteedilise tunni läbiviimisele, et seatud eesmärgid saaksid võimalikult hästi täidetud. Tundide paremaks ettevalmistuseks korraldatakse doktorantidele ka spetsiaalseid lühikursusi.